
CORRUPCIÓ A MALLORCA 
La Fiscalia Anticorrupció investiga la classe polí¬ 
tica de les Illes Balears després d’uns anys en 
què l’especulació i la prevaricació han estat a 
l’ordre del dia. Pàgina 12 


Polèmica gestió de la 
direcció de l’Orfeó de Sants 



Una vuitantena de socis de l’Orfeó de 
Sants han reclamat a la direcció la ce¬ 
lebració d’una assemblea extraordinà¬ 
ria per debatre el futur de l’entitat. 


Denuncien la manca de transpa¬ 
rència del Consell Directiu, que ha en¬ 
degat un seguit de canvis que afecten 
substancialment el funcionament de 


l’entitat sense consultar l’assembla, 
màxim òrgan de decisió. A més, la im¬ 
portant inversió de diners que suposa 
la construcció de la nova seu al carrer 


Papin -on abans hi havia el Centre So¬ 
cial Okupat La Breva- també fa sospi¬ 
tar als socis que hi pot haver irregula¬ 
ritats econòmiques. Pàgina 4 



Raydibaum, 
en català 


HISTÒRIÉS * 
PARADÍS 



Ressenyem el pi mer llibre de Xavi 
Sarrià, cantant d’Obrint Pas. 


La immigració, 
en el punt de mira 


Malgrat que la immigració ha estat un 
dels actius protagonistes del creixe¬ 
ment econòmic experimentat en els 
darrers anys, sembla que en temps de 
crisi es vulgui fer pagar els plats tren¬ 
cats a les persones estrangeres. 

Un increment del control i de les 
expulsions de les persones sense pa¬ 
pers, juntament amb un enduriment 
de les polítiques de gestió dels fluxos 
migratoris, estan fent més difícils les 
condicions de vida d’un col·lectiu 


que, fins al moment, no ho tenia pre¬ 
cisament fàcil. A la major precarietat, 
temporalitat i accidentalitat que pa¬ 
tien, ara hi hem de sumar una sobre- 
representació en les taxes d’atur i un 
enduriment dels requisits per viure 
legalment a casa nostra. 

la burxa analitza en profunditat 
aquesta realitat, veient com es mani¬ 
festa als nostres barris, on el 17 % de 
les persones que hi viuen té naciona¬ 
litat estrangera. Pàgina 3 


Opinió _ 

Els perills 
del Facebook, 
a debat 

PÀGINA 2 

Davant del gran èxit del Facebook, 
la burxa ofereix una reflexió al vol¬ 
tant d’aquesta sofisticada eina fi¬ 
nançada per la CIA que, alhora, és 
un exemple de les xarxes socials, 
tan populars a l’univers virtual. 
Aquestes xarxes no només són una 
valuosa font d’informació que con¬ 
tribueixen al control social, sinó 
que reconfiguren les relacions in- 
terpersonals. 


En moviment _ 

La recuperació 
del cant 
improvisat 

PÀGINA 9 

A ritme de garrotins, Cor de Carxofa 
ens ensenya els secrets del cant im¬ 
provisat. Amb el seu Manual d’ini¬ 
ciació a la glosa, pretenen fer arribar 
uns cants en què la lletra es va impro¬ 
visant sobre la marxa. La glosa 0 cant 
improvisat es canta a Catalunya igual 
que en molts altres indrets del món. 
Cor de Carxofa vol recuperar aquesta 
modalitat músical i coordinar tothom 
qui la practica. 


Graciela Carolina 
Ibarra, 'Susi' 



La capitana de l’equip femení 
de la UE de Sants analitza la 
temporada i afirma que se sent 
bé al club santsenc. 

Opinions 


Editorials 


La mateixa 
classe 
obrera 

És el moment d’evitar 
discursos racistes i de 
defensar-nos tots plegats 
de la crisi, demanant 
responsabilitats a qui 
pertoca: especuladors, 
bancs i empreses. 


E n el context actual de crisi 
econòmica, que preocupa 
tothom, hem de recordar 
que els i les immigrants en 
són les primeres afectades. Per tant, 
no hem de buscar culpables en les 
víctimes, i la crisi no pot servir d’ex¬ 
cusa per al creixement de posicions 
intolerants. L’atur augmenta especial¬ 
ment entre les persones immigrants 
perquè es troben en una situació més 
indefensa i vulnerable en el mercat 
de treball, en els llocs de treball que 
ningú vol (o que ningú ha volgut fins 
ara), però que han estat imprescindi¬ 
bles per al passat creixement econò¬ 
mic. Ara que la situació econòmica ha 
canviat, es vol expulsar els i les immi¬ 
grants per la via policial, amb retalla¬ 
des de drets, amb dificultats per acce¬ 
dir a una feina o a la prestació d’atur 
(la precarietat fa més difícil cotitzar 


per a l’atur), etc. Amb la proposta de 
reforma de la Llei d’estrangeria, les 
condicions d’accés a la legalitat enca¬ 
ra es pretenen endurir més i es con¬ 
demna les persones immigrants a tre¬ 
ballar en l’economia submergida, a 
viure en condicions infrahumanes, a 
no poder viure en família; en defini¬ 
tiva: o se’ls expulsa o se’ls exclou so¬ 
cialment. Massa sovint es tracta la im¬ 
migració com a mà d’obra barata, o 
com a «problema». Això porta que en 
el moment actual creixin els discur¬ 
sos racistes institucionals i socials, de 
forma més o menys encoberta. Per 
tant, ara també és el moment de re¬ 
cordar i defensar que els i les immi¬ 
grants no són mà d’obra, sinó perso¬ 
nes com la resta, amb els mateixos 
drets i deures. 


Caga Tió, 
no caguis 


Aprofitant aquestes 
dates, hem fet un recull 
d’alguns desitjós per al 
nou any. Ja que, per la 
seva condició, els Reis 
potser no ens escolten, 
fem la llista al Caga Tió. 


Opinió. Les xarxes socials 



Dades 
sota control 


Samuel Palacín i 
Fàbregas. Geògraf 

Les xarxes socials tenen molta accep¬ 
tació perquè estan de moda i tenen 
una aparença similar a la de la ma¬ 
teixa societat, però també són sospi¬ 
toses pel risc potencial que suposen 
per a la privacitat d’un volum ingent 
de dades personals que està a dis¬ 
posició de tota una comunitat 
d’usuaris. 

L’usuari, que introdueix al seu 
compte tot tipus de dades personals 
i que decidieix qui pot accedir al seu 
perfil, sol ignorar els termes de priva¬ 
citat de la xarxa social i, per tant, els 
riscos pels quals la seva informació 
es pot acabar filtrant, com passa amb 
la informació personal bàsica que 
pot aconseguir qualsevol internauta 


extern a la xarxa social fent una cer¬ 
ca amb qualsevol cercador. 

La consulta pública d’informació 
pot donar lloc a diversos abusos, 
com la suplantació de la personalitat 
o la utilització d’aquesta pels depar¬ 
taments de recursos humans de les 
empreses. Aquesta informació pot 
ser utilitzada pels milers de proveï¬ 
dors de serveis inscrits a la xarxa so¬ 
cial per bombardejar amb publicitat 
els seus membres. També s’han de te¬ 
nir en compte les aplicacions extres a 
les quals els usuaris de les xarxes so¬ 
cials poden accedir, creades i gestio¬ 
nades per empreses a les quals els 
usuaris cedeixen inconscientment les 
seves dades. Tot plegat demostra que 
existeixen esquerdes en la seguretat 
de les xarxes, malgrat que aquestes 
es cobreixin bé les esquenes sobre 
qualsevol possible acció legal. 

El popular Facebook és una sofis¬ 
ticada eina finançada per la CIA que 
no només la utilitza per al recluta¬ 
ment d’agents i la compilació de da¬ 


des, sinó també per muntar opera¬ 
cions encobertes com la mobilització 
internacional contra les FARC, or¬ 
questrada des del Facebook a comen¬ 
çament del 2008. 

El segle XXI inaugura, aparent¬ 
ment, l’era de la comunicació. El des¬ 
envolupament de noves tecnologies 


està canviant ràpidament la societat, 
però les relacions interpersonals són 
cada vegada més esporàdiques i la 
nostra informació personal, més 
controlada. Com a mínim, siguem-ne 
conscients. 

Més informació: 
http://pobleinsubmis.blogspot.com 


Opinió. Catalunya en el trànsit del segle XXI 


Estimant 
els 'altres' 
en temps 
de crisi 


Ignasi Mangue 

Aquest, malgrat ser un text d’opinió, és 
també una invitació oberta i sincera, a 
sentir les paraules i opinions dels nous 
veïns del barri, aquells que de vegades 
anomenen immigrants, estrangers, es¬ 
tranys, etc., i que, forçats pels devasta¬ 
dors efectes de la globalització lligada 
al capitalisme, s’han vist obligats a bus¬ 
car-se la vida lluny de la seva casa i del 
seus llocs d’origen, aterrant en in¬ 
drets com el barri de Sants, o qualse¬ 


vol altre racó peninsular o d’aquesta 
Europa quealguns diuen del benestar. 

Perquè encara que ells, en bona lò¬ 
gica, som també nosaltres mateixos 
des de l’altra banda del mirall, és im¬ 
prescindible, per a la salut de la nostra 
societat dominada per la lògica del 
mercat capitalista i de les polítiques 
que hi van lligades, que puguen escol¬ 
tar i llegir amb normalitat les paraules 
d’aquestes persones, els seus pensa¬ 
ments, els seus enraonaments, els 
seus sentiments. És hora de desmun¬ 
tar tòpics estúpids, animalades, pors, 
ignoràncies i prejudicis respecte d’afri¬ 
cans, asiàtics, sud-americans, etc. És 
hora de desfer el camí d’ignorància 
arrossegat durant segles, i sentir la veu 
dels nouvinguts sobre com es diuen, 
com són, com és el lloc d’on vénen, 
per què vénen, i com veuen aquesta 
terra que ara també és seva. 


Encetar una història comuna de 
Catalunya entrat el segle XXI és rees- 
criure alguns dels vells tòpics i para¬ 
digmes de la catalanitat o espanyolis¬ 
me més rancis, que, de vegades, mos¬ 
tren una sòrdida imatge de 
superioritat nacional respecte als al¬ 
tres, siguen veïns, estrangers o viat¬ 
gers de pas. I, necessàriament, també 
és desfer mitologies i llegendes locals 
amb carta de naturalesa d’història na¬ 
cional, que, malauradament, moltes 
vegades ajuden a aprofundir l’escletxa 
entre vells i nous catalans, o simple¬ 
ment amb veïns de major o menor 
proximitat geogràfica o cultural. La 
idea que els altres, en aquest cas els 
immigrants, aquest nouvinguts que 
decideixen passar o instal·lar-se per 
aquesta franja de la Mediterrània occi¬ 
dental, vénen des d’un país o una re¬ 
gió desconeguts, estranys, i fins i tot 


perillosos, no és nova. El concepte 
històric d e frontera assolit per les so¬ 
cietat europees contemporànies, arre¬ 
lat en l’imaginari èpic sembrat en 
temps medievals, és un dels factors 
transcendentals per explicar el nostre 
desordre social present i, a més a més, 
l’enquistament de conductes i estere¬ 
otips xenòfobs que beuen d’una inte¬ 
ressada i unilateral visió del món en 
aquesta Europa postindustrial. 

Així doncs, els que ens semblen 
nous, atenent la seva parla, els seus 
trets racials, la seva llengua, els seus 
costums, són, ara mateix, una de les 
potencials fonts de riquesa cultural 
més inimaginables que té Catalunya 
per avançar amb força cap al futur, i 
construir una nova identitat entre uns 
i altres. Sants és un bon lloc, com 
qualsevol altre, per demostrar que tot 
açò és possible i desitjable. 


ue Mercader i Garganté no 
m % hagin de patir una sanció 
M M de feina per haver exercit 
el seu dret a reivindicar els 
seus que no deixin al carrer els 
esplais i caus; que creixi el consum 
crític; que s’acabi amb la saturació 
dels centres d’atenció primària; que 
se celebrin molts més fòrums socials 
catalans que mostrin la vivesa dels 
moviments socials; que no s’esborrin 
del mapa els cursos de batxillerat 
nocturn; que no hàgim de cridar més 
que falten els i les preses; que l’Es¬ 
panya Industrial sigui per a tothom i 
s’hi pugui fer la Festa Major Alternati¬ 
va; que la seva crisi no sigui el nostre 
problema; que la llei abandoni la hi¬ 
pocresia de punir les idees que qües¬ 
tionen Ystatu quo ; que continuem 
fent el 3 de 9 amb fermesa; que la par¬ 
ticipació ciutadana sigui real... 


Cartes 


Pintada 

feixista 


Arma F. M. 

El diumenge 7 de desembre a la tar¬ 
da, l’Antònia Farràs, la mestressa de 
l’emblemàtica merceria del carrer 
Constitució, es va trobar que algú 
havia pintat la paraula «Falange» a 
les rajoles de l’entrada de la merce¬ 
ria (i també de casa seva). Hi va es¬ 
tar pensant i ho va relacionar amb 
un fet del dissabte. A mig matí va en¬ 
trar una parella de joves: «iTiene 
banderas espanolas?», li van pre¬ 
guntar. «No, només tinc la catala¬ 
na.», respongué. «JNi la del àgui¬ 
la?». «Bé, noi! Potser que paris, no?». 
I aquí va quedar la cosa, explica. 

L’endemà, quan va sortir de casa 
per anar a veure el Barça, va veure 
la pintada i va relacionar els dos 
fets. Va trucar als Mossos d’Esqua¬ 
dra. Li van dir que anés a comissa¬ 
ria a posar una denúncia i hi du¬ 
gués una foto. Ella els va recordar 
que la pintada se l’havia trobada 
dins de casa seva, no pas al carrer, i 
que si la seva feina és protegir-nos, 
bé podrien anar-hi ells, a atendre-la 
i fer la foto. Però a això ja no hi van 
accedir. Va trucar a Convergència, 
ja que el seu marit ho va ser tota la 
vida, diu: «Que també facin alguna 
cosa». La noia que la va atendre va 
dir-li que en Francesc Xavier Esteve, 
de Convergència i Unió del distric¬ 
te, li trucaria o bé que passaria a 
veure-la. A dia d’avui, encara no hi 
ha passat ni li ha trucat. L’Antònia 
no està espantada i creu que tot 
plegat ha esta una bretolada, però 
li dol que, avui, encara passin 
aquests coses i que els Mossos no 
hi donin prou importància. 

Envia'ns el teu escrit a 
laburxa@barrisants.org 
o a Can Vies 
(Jocs Florals, 42. BCN 08014). 

La crisi endureix més les condicions 
de vida de les persones immigrades 



Des de l’estiu, la rambla de Badal ha estat escenari de diverses batudes policials a la recerca de sense papers. ESTER RAMS 


En els darrers mesos s'han 
incrementat les batudes poli¬ 
cials a la recerca d'immigrants 
sense papers, una mesura 
que encara agreuja més les 
dificultats amb què es troba 
aquest col·lectiu i que l'està 
convertint en un dels més 
afectats per la crisi. 

Gemma Parera Àlvarez 

Sants 


la burxa ha pogut saber que la rambla 
de Badal i l’estació de Sants són dos 
dels punts triats pels cossos de segure¬ 
tat per efectuar controls d’estrangeria 
al nostre barri, però de ben segur que 
no són els únics. El metro, els bars re¬ 
gentats per estrangers o les obres tam¬ 
bé són llocs habituals. Però malgrat 
que les entitats que treballen a favor 
dels drets dels immigrants afirmen que 
han constatat un fort augment de la 
pressió policial contra els sense papers 
i de les ordres d’expulsió obertes, no 
disposen de dades fiables, a causa de 
l’opacitat i el secretisme amb què trac¬ 
ta aquest tema el Ministeri de l’Interior. 

LES DIFERENTS CARES DE 
L’EXPULSIÓ D’IMMIGRANTS 

Al llarg del 2008 les condicions de vida 
dels i les immigrants s’han fet cada ve¬ 
gada més difícils, tant per la crisi eco¬ 
nòmica com per les polítiques de con¬ 
trol. S’endureixen els requisits per a la 
residència legal i augmenta l’assetja- 
ment policial: controls de documenta¬ 
ció, detencions arbitràries, interna¬ 
ments i expulsions. 

De fet, les expulsions prenen dife¬ 
rents formes, des de la detenció poli¬ 
cial fins a propostes per marxar volun¬ 
tàriament, expulsions del mercat de 
treball, retallada de drets, etc. Si fem 
un recorregut per totes aquestes, veu¬ 


rem que tenen cares diferents però un 
rerefons molt similar. 

EXPULSIONS FORÇADES 

La pressió policial contra els sense 
papers ha augmentat. Policia Nacional, 
Mossos i Guàrdia Urbana duen a terme 
operatius conjunts per localitzar immi¬ 
grants sense papers amb més efectivi¬ 
tat. L’Estat espanyol va repatriar 55.938 
immigrants irregulars al llarg del 
2007, un 6% més que el 2006. 

EXPULSIÓ DEL MERCAT LABORAL 

Les persones estrangeres ocupen en 
un percentatge més alt que les autòcto¬ 
nes llocs de treball temporals (un 43% 
respecte a un 18,9%); amb baixa quali¬ 
ficació (el 40,9% davant del 24,7%), i 
principalment en la construcció, l’hos- 
taleria i com a personal domèstic. 
Aquesta situació de vulnerabilitat fa 
que en molts casos siguin el primers 
afectats per la crisi. L’atur de l’últim any 


del col·lectiu de treballadors estrangers 
ha crescut en un 115% a Catalunya, 
comparat amb el 55% en el total de la 
població. D’altra banda, moltes perso¬ 
nes immigrants treballen en l’econo¬ 
mia submergida, i també han perdut la 
seva feina tot i no quedar recollit en les 
estadístiques. 

A més, cal tenir en compte que les 
vies d’entrada legals són molt poques: 
bàsicament, hi ha el contingent, que 
s’ha reduït un 75% de cara al 2009. Per 
tant, cada cop hi ha menys vies per mi¬ 
grar de forma legal, la qual cosa porta 
moltes persones a viatjar de manera 
clandestina, de manera que posen en 
greu perill les seves vides i resten tres 
anys en la il·legalitat un cop han arribat. 

EXPULSIONS AMABLES: 

L’AJUDA AL RETORN 

El 19 de setembre del 2008 el Govern 
va aprovar un decret llei on es reconeix 
la possibilitat d’abonar de forma antici¬ 
pada i acumulada la prestació d’atur als 
treballadors estrangers no comunitaris 
que s’hagin quedat sense feina i vul¬ 
guin tornar voluntàriament al seu país. 
Aquests es comprometen a no tornar a 
l’Estat espanyol durant tres anys. La 
proposta s’ha acompanyat d’una àm¬ 
plia campanya publicitària que rep el 
nom de retorn voluntari , però que 
parteix d’una situació difícil de les per¬ 
sones immigrants, que tenen poques 
opcions on triar. 

REFORMES LEGALS RESTRICTIVES 

També s’ha presentat un projecte de 
reforma de la Llei d’estrangeria que en 
suposa un enduriment. Entre altres 
mesures, augmenta el període màxim 
d’estada en un centre d’internament 
de 40 a 60 dies i dificulta el reagrupa- 


ment familiar. Però això no és tot. A 
partir del 2010, la legislació espanyola 
haurà de preveure la directiva europea 
sobre el retorn dels i les immigrants 
il·legals, l’anomenada Directiva de la 
Vergonya. Aquesta suposa una accela- 
ració de les expulsions i un enduri¬ 
ment de les sancions a les persones 
sense papers. Una de les més polèmi¬ 
ques és el temps màxim d’internament 
previ a l’expulsió, situat en 18 mesos. 

RESPOSTA DELS 
MOVIMENTS SOCIALS 

Davant d’aquesta situació, la Xarxa Es¬ 
tatal pels Drets de les Persones Immi¬ 
grants va organitzar el 18 de desembre 
una cassolada a la rambla del Raval i el 
dia 20, una manifestació al centre de 
Barcelona. Reclamen que les persones 
immigrants deixin de ser considerades 
mà d’obra barata i que tinguin els 
mateixos drets i deures que la resta de 
la població. 

Dades 


La immigració 
a Sants ' 


Les dades de l’Ajuntament per 
al gener del 2008 constaten 
que Sants-Montjuïc és el tercer 
districte de la ciutat amb una 
major presència de persones 
d’origen estranger. 

En xifres absolutes, de les 
280.817 persones sense nacio¬ 
nalitat espanyola que viuen a la 
ciutat, 34.546 (un 12,3%) ho 
fan al nostre districte. Això 
suposa un 17% de la seva 
població. 



Manifestació pels drets de les persones immigrants, el passat 20 de desembre. AP0PT0SIS 


APEU DE CARRER 


Sense feina ni 
oportunitats 

Mohamed 

Com moltes persones, sóc una per¬ 
sona afectada per la crisi. Vaig arri¬ 
bar a Barcelona fa quatre anys des 
del Marroc. Des d’aleshores no ha 
estat fàcil trobar feina, però sempre 
n’he aconseguit alguna, sobretot en 
la construcció. Amb la meva feina, 
amb la nostra feina, vam fer possi¬ 
ble que empreses com la darrera on 
estava treballant acumulessin enor¬ 
mes beneficis. Beneficis que s’han 
esfúmat i que en el moment que ha 
arribat la crisi no han pogut garantir 
la sostenibilitat de l’empresa, la 
qual ha hagut de tancar deixant 200 
persones sense cobrar els darrers 
mesos i sense feina. 

El problema no és només que¬ 
dar-te sense feina, sinó també sense 
oportunitats. Pel fet de ser immi¬ 
grant moltes portes es tanquen. 
Malgrat ser llicenciat i parlar diver¬ 
ses llengües, estàs limitat a uns sec¬ 
tors laborals, precisament els afec¬ 
tats per la crisi. Per tant, les oportu¬ 
nitats són poques. L’orientadora 
laboral m’ho va dir ben clar, «No cal 
que busquis feina que no en troba¬ 
ràs, millor que facis una formació». 
Però de formació ja ríhe fet molta i 
el que vull és treballar. Molt pitjor és 
la situació d’amics meus que no te¬ 
nen papers : les seves oportunitats 
són encara menors. La crisi els afec¬ 
ta triplement: per ser pobres, per 
ser immigrants i per no tenir papers. 

Ara tinc quatre mesos d’atur. 
Després de treballar tres anys sem¬ 
bla injust. Quan estava sense papers 
vaig treballar a l’economia submer¬ 
gida, sense cotitzar. Ara en pateixo 
les conseqüències. Tinc idees per 
fer un petit negoci al meu país, pe¬ 
rò no tinc els diners suficients. Sort 
de la il·lusió, de les idees que em 
queden i de les ganes de lluitar per¬ 
què les oportunitats de les persones 
immigrants siguin les mateixes que 
les de tothom, estiguem en èpo¬ 
ques de crisi o no. 


Les nacionalitats més nombro¬ 
ses són l’equatoriana (9,8%), la 
marroquina (6,9%) i la paquista- 
nesa (6,9%). 

Pel que fa a la presència de 
persones immigrades als dife¬ 
rents barris, podem dir que a 
Hostafrancs representen un 20,8% 
del total de la població, un 13,8% 
a la Bordeta, un 16,7% a Badal i 
un 17,1% a Sants. 

Malgrat que no hi ha dades fia¬ 
bles sobre la seva situació legal, 
diversos estudis estimen que al 
voltant del 15% es troba en situa¬ 
ció d’irregularitat, una xifra que 
pot créixer amb la crisi. 

Sants 


Poca transparència 
a la direcció de l’Orfeó 



La venda al Caprabo de la seu que l’Orfeó tenia a la carretera de Sants li va permetre 
comprar la finca del carrer Papin, on estan construint la nova seu. ESTER RAMS 


Fa més d'un any que l'Orfeó 
de Sants va posar la primera 
pedra de la nova seu al carrer 
Papin. Es tracta d'un gran edi¬ 
fici, de tres plantes d'alçada i 
quatre de subterrànies (tres 
destinades a aparcaments), 
que comptarà, entre d'altres, 
amb una sala d'actes per a 
250 persones. 

Ester Rams 

Sants 


El que havia de ser un procés engresca¬ 
dor sembla que ha portat la desconfian¬ 
ça i el malestar al si de l’entitat centenà¬ 
ria. Segons afirmen un important nom¬ 
bre de socis, el projecte del nou edifici 
ha anat acompanyat d’un canvi de mo¬ 
del de l’entitat i de la seva direcció mu¬ 
sical. Diuen que es tracta d’aspectes fo¬ 
namentals del seu funcionament, ges- 


tats d’esquena als seus membres. En 
paraules del socis amb els quals ha po¬ 
gut parlar la burxa, «el Consell Directiu 
prioritza l’edifici per sobre dels socis. 
Sembla que hagin perdut de vista que 
l’Orfeó no és una empresa i que l’òrgan 
màxim de decisió és l’assemblea». 

UNA NOVA DIRECCIÓ 

Els fets es remunten al nomenament 
d’un nou director, Alfred Canamero 
Carreno, que va desplaçar Montserrat 
Tous, l’anterior directora (la qual feia 
27 anys que era al càrrec i que és molt 
apreciada pel grup de cantaires), a un 
càrrec inespecificat d’«altres directors». 

Malgrat que els estatuts afirmen que 
s’han de donar comptes d’aquest tipus 
de canvis a l’assemblea, el consell di¬ 
rectiu no ho va fer i tampoc ha tingut 
en compte la voluntat del grup de can¬ 
taires de continuar sota la seva direc¬ 
ció. Aquests afirmen que se senten des¬ 
plaçats i arraconats, més encara des¬ 
prés de la creació de dos nous cors, 
que dirigeix el nou director, i que dis¬ 


posen de més recursos i avantatges. 
«Tot això va contra la nostra manera 
d’entrendre l’Orfeó com una associa¬ 
ció lliure i participativa del barri, on 
anem tots a una, amb un únic orfeó i 
una direcció única.» 

LA CORAL INFANTIL, AFECTADA 

El malestar general ocasionat per una 
informació imprecisa, confiïsa i mai ex¬ 
plicitada ha motivat la dimissió de cinc 
membres del Consell Directiu i la di¬ 
missió de les direccions de la coral in¬ 
fantil i juvenil. Això ha provocat la mar¬ 
xa en bloc de la vuitantena de nens i 
nenes que en formaven part, que han 
passat a constituir-se com a Coral Infan¬ 
til de Sant Medir. El nou director ha cre¬ 
at una nova secció infantil, que compta 
amb set nens i nenes, tots nous. 

COMPTES POC CLARS 

La dimissió de l’antic tresorer, la gran 
inversió econòmica que suposa el nou 
edifici (valorada en uns 4,5 milions 
d’euros) i la poca transparència també 


fan pensar en irregularitats econòmi¬ 
ques, relacionades amb el traspàs de 
recursos de l’associació Orfeó de Sants 
cap a una altra entitat, Fundació Priva¬ 
da Sants XXI, malgrat que ni els matei¬ 
xos socis en saben el nom exacte. 

PETICIÓ D’UNA 

ASSEMBLEA EXTRAORDINÀRIA 

Davant d’aquesta situació, una vuitan¬ 
tena dels 367 socis de l’entitat recla¬ 
men una assemblea extraordinària. Vo¬ 
len que se’ls expliqui el projecte que la 
direcció té per al nou edifici, que sigui 


sotmès a votació i que en cas de no ser 
aprovat, que s’iniciï un procés de dis¬ 
cussió per elaborar una nova proposta. 
També demanen que es treballi per re¬ 
cuperar la coral infantil i que es 
ratifiqui Montserrat Tous com a codi- 
rectora titular, a més que se’ls informi 
de l’estat actual de comptes. Com ells 
mateixos afirmen, «es tracta de redre¬ 
çar la situació i clarificar les bases per¬ 
què l’Orfeó de Sants pugui continuar 
sent sobirà». Al tancament d’aquesta 
edició, la direcció de l’Orfeó encara no 
ha convocat l’assemblea extraordinària. 


L’estat de les Cercavila contra l’assetjament 

obres del calaix immobiliari a Vallespir, 25 



Imatge de la cercavila. COL·LECTIU DE SUPORT I SOLIDARITAT AMB VALLESPIR, 25 


Joan Costa 

Sants 


Sortint a passejar pel barri es pot veure 
l’estat de les obres del calaix que s’està 
construint sobre les vies del tren. S’es¬ 
tan cobrint les vies que el veinat va de¬ 
manar que se soterressin. 

El tren d’alta velocitat (TAV) arriba a 
Sants amb el «promesas cumplidas» de 
la ministra de Foment Magdalena Àlva- 
rez, tot i que les obres encara no han 
acabat. Malgrat això, des de la inagura- 
ció del TAV s’han paralitzat els treballs 
durant sis mesos per diferents proble¬ 
mes burocràtics a Madrid. S’havien 
oblidat d’aprovar la resta de les obres: 
ADIF, BINSA, GISA, RENFE... Un ball de 
sigles i acrònims que va marejant el par¬ 
dal. Mentrestant, l’Ajuntament va reu¬ 
nint el veïnat per explicar l’estat de les 


obres sense aportar més informació 
que la que ja tenen les entitats del barri. 

Les obres dels túnels de Badal s’ha¬ 
vien d’acabar al setembre. Més enda¬ 
vant, es va posposar fins al desembre i, 
finalment, el tram del cantó de Besòs, 
per a abans de Nadal (després de tallar 
el túnel durant diverses setmanes) i 
l’altre, per al març. El túnel de Riera de 
Tena es diu que estarà llest per a l’abril 
però només per a vianants. L’obertura 
al trànsit rodat es farà més endavant 
(no es diposa de cap data). Ara l’Ajun¬ 
tament diu que les obres de la Riera 
Blanca estaran llestes abans de l’estiu i 
que l’estació de metro de Mercat nou 
ho estarà per a la primavera. 

De moment, però, tot són només 
paraules, nous endarreriments i més 
molèsties per al veïnat i per als petits 
comerciants. 


Redacció 

Sants 


Uns 200 veïns es van manifestar el 
migdia del 21 de desembre pels car¬ 
rers del barri per denunciar el que 
consideren un exemple clar d’assetja- 
ment immobiliari. 

Es tracta del cas de Vallespir, 25, 
que afecta cinc inquilins, quatre d’ells 
pensionistes. Felip Roca, un dels llo¬ 
gaters, declara que, després d’haver 
denunciat els propietaris de l’immo¬ 
ble davant l’Ajuntament per la manca 
de manteniment de l’edifici, ara han 
hagut d’afrontar un judici de desno- 
nament. L’inquilí ens recorda que la 
propietat de la finca al·lega que l’im¬ 
moble es troba en estat ruïnós per ai¬ 
xí fer-los fora sense haver-los de pagar 
cap indemnització. 


La sentència encara no s’ha fet pú¬ 
blica, però el Col·lectiu de Suport i 
Solidaritat amb Vallespir, 25, conside¬ 
ra que l’Administració hauria d’inter¬ 


venir en el cas per assegurar una casa 
als afectats si el jutge dicta a favor del 
desnonament, ja que la majoria dels 
afectats són persones jubilades. 


k£ò<£ò<£ò 



teteria malea s.c.c. 

esmorzars i berenars, cassoldns i ecològics 

c/riego, 16 sants(bcn) 
telf 


^lliure 


DEMANEU HORA 

Plaça D’Osca 7-11 Local 4 
08014 BARCELONA 

Tel. 93 298 83 35 


JL·ííeiíitathwuíhie 



vine a coneixer les novetats 
de la temporada 


Riego 35 baixos ■ 08014 BCN 
932989947 




setmanari de comunicació 


directa 

A la venda al barri 

3ubscripcio@3etmanaridirecta.info 

www. setmanaridirecta . info 

Marxes solidàries amb 
les persones empresonades 



Imatge de la Marxa de Torxes de Barcelona del passat 20 de desembre. RESCAT 


Un any més, i ja en van 
dotze, les dates nadalenques 
s'han aprofitat per a celebrar 
diverses marxes solidàries 
amb les persones privades 
de llibertat i en denúncia del 
sistema penitenciari. 

Albert Ricart 

Esquerra de l’Eixample 


El primer acte va ser una concentra¬ 
ció amb pica-pica, a les 12 del matí 
del 31 de desembre, davant la presó 
de dones de WAD-RAS. Més tard, a les 
8 del vespre, va començar una marxa 
de torxes al voltant de la Model. Els 
assistents varen cridar consignes en 


contra de les presons i en solidaritat 
amb els presos i també es van tirar co¬ 
ets que l·luminaven el pati de la Mo¬ 
del. En un moment on la marxa es va 
aturar els presos van respondre a la 
solidaritat de forma molt emotiva 
amb cops als barrots, amb crits, mos¬ 
trant el seu agraïment. 

Els organitzadors van llegir un ma¬ 
nifest mostrant la solidaritat amb les 
persones empresonades, demostrant 
que no estan sols i denunciant el gran 
nombre de preventius. També es va 
retre homenatge als 79 presos morts 
l’últim any als 82 centres penitenciaris 
d’arreu de l’estat i es va criticar la 
construcció de nous centres i la ten¬ 
dència d’allunyar-los dels nuclis ur¬ 
bans, separant-los de la societat. Però 
el manifest també recollia motius d’a¬ 


legria pels companys que han estat 
posats en llibertat aquest any i les llui¬ 
tes dins les presons d’arreu del món. 

ALTRES MOBILITZACIONS 

Aquestes no han estat les úniques 
mobilitzacions d’aquestes dates. Des 
de fa 7 anys s’organitzen marxes de 
torxes arreu del país, convocades per 
Rescat, col·lectiu en suport als i les 
preses polítiques catalanes. Aquest 
any en total se’n van realitzar 17, i a 
Barcelona la marxa es va convocar a 
les 7 del vespre del 20 de desembre a 
Canaletes. Les manifestacions reclam- 
ven la llibertat dels presos i les preses 
polítiques catalanes i volien posar en 
evidencia l’estratègia repressiva poli- 
cial per part dels estats per intentar 
esclafar les dissidències polítiques. 


El barri reclama l’Espanya 
Industrial per a la FMA 2009 



Irene J. Gambin 

Sants 


L’Assemblea de Barri de Sants (ABS) 
continua treballant per aconseguir que 
el parc de l’Espanya Imdustrial sigui 
l’escenari de la Festa Major Alternativa 
de Sants (FMA) i no està disposada a 
llençar la tovallola. Passats quatre me¬ 
sos des de la FMA, LABS ha lliurat una 
instància al Districte de Sants-Montjuïc 
per tal que aquest cedeixi l’Espanya In¬ 
dustrial per a la FMA del 2009. 

Amb la instància també s’inclou un 
document de la secció de Parcs i Jardi- 
na del sindicat CGT que avala la viabili¬ 
tat de l’organització d’aquest tipus 
d’actes al parc. La intenció de LABS és 
que el Districte doni una resposta 
aquest gener i que comencin les reu¬ 
nions per decidir Pemplaçament de les 
festes com abans millor. Al moment de 
tancar aquesta edició, el Consistori en¬ 
cara no s’ha pronunciat. 


Recordem que el Districte es va ne¬ 
gar rotundament a cedir l’espai a la 
FMA al·legant que ja hi havia actes pro¬ 
gramats, fet que LABS denuncia per¬ 


què són actes organitzats pel mateix 
Districte i que fan competència directa 
als carrers, que munten actes propis. 


ENLLAÇ A BARRISANTS.ORG 


Manifest 
contra la 
Constitució 

Amb motiu del trentè aniversari de 
la Constitució Espanyola, el passat 
mes de desembre el col·lectiu lli¬ 
bertari Negres Tempestes va pre¬ 
sentar un manifest. Amb aquest, vo¬ 
lien denunciar que en nom de la 
Constitució s’ha il·legalitzat, mani¬ 
pulat, silenciat, censurat, torturat i 
assassinat. A més, van afirmar que 
la Carta Magna representa un 
menyspreu a la capacitat d’autoor- 
ganització dels mateixos pobles. 

Desallotjament 
al carrer 
Tenor Massini 

Després d’aproximadament tres 
anys d’okupació, els Mossos d’Es¬ 
quadra van desallotjar a mitjan 
desembre la casa de Tenor Massini. 
Les persones concentrades davant 
l’immoble van tallar la carretera de 
Sants per fer visible el problema de 
l’habitatge i per denunciar l’es¬ 
calada de desallotjaments dels dar¬ 
rers temps. 

En memòria 

d’Esteve 

Fortuny 

La iniciativa popular per recuperar 
la memòria d’Esteve Fortuny 
(1934-1986), músic i membre de la 
Companyia Elèctrica Dharma, in¬ 
forma que ja es pot signar on-line 
per demanar a l’Ajuntament de 
Barcelona un carrer amb el nom 
del músic i compositor. 


Més informació: 
http://iniciativaesteve.blogs- 
pot.com 

Judici per 
ultratge a la 
bandera 

El 15 de desembre va tenir lloc als 
jutjats de Barcelona el judici 
contra dos militants de Maulets 
que van substituir la bandera es¬ 
panyola del castell de Montjuïc 
per una estelada. La fiscalia dema¬ 
na vuit mesos de presó o una pe¬ 
na multa de 2.400 euros a cada 
un. De moment, el judici ha que¬ 
dat vist per a sentència. 

‘Històries 
del Paradís’, 
a Can Vies 

El popular llibre de Xavi Sarrià, can¬ 
tant d’Obrint Pas, va ser presentat al 
centre social autogestionat. 


Es tracta d’un recull de 22 contes 
breus on l’autor posa rostre als mi¬ 
lers de realitats oblidades de la glo- 
balització. L’acte, organitzat per la 
Ciutat Invisible i Can Vies, va acabar 
amb un sopar al centre social. 

Talls a les 
uatre artèries 
e la ciutat 

Centenars d’universitaris van tallar 
la Diagonal, la Gran Via, l’AP-7 i el 
túnel de la Rovira, a les 12 del matí 
del 18 de desembre, com a resposta 
a l’expulsió de sis estudiants de la 
UAB i contra el Pla Bolonya. Les ac¬ 
cions van ser dissoltes per les forces 
policials al cap de poques hores. 

La Gran Via, 
tallada amb 
neumàtics 

A les set del matí del divendres 19 
de desembre una filera de neumà¬ 
tics cremaven a la Gran Via, de ma¬ 
nera que hi tallaven el trànsit a l’al¬ 
çada de la Campana. Pel que sembla, 
es tractava d’una acció de protesta 
dels treballadors de Nissan. 

Continua la 
lluita contra la 
requalificació 
def Miniestadi 

Les mobilitzacions del veïnat de les 
Corts no s’aturen. Durant el mes de 
desembre han organitzat taules in¬ 
formatives i han repartit centenars 
de pancartes que demanen la cons¬ 
trucció d’equipaments en els ter¬ 
renys del Miniestadi, a més de reco¬ 
llir firmes, de persones i entitats, en 
suport de la seva lluita. 


Més informació: 
veinscorts@yahoo.es 

TMB 

sanciona dos 
sindicalistes 

El 23 de desembre els conductors 
d’autobusos de TMB van tornar a fer 
cinc hores de vaga contra la retallada 
dels serveis d’autobusos, per la nego¬ 
ciació del conveni que ha de fixar els 
drets aconseguits a la darrera vaga 
pels dos dies de descans setmanal, i 
contra la sanció a dos sindicalistes de 
la CGT. Reunits en assemblea, un mi¬ 
ler de conductors va decidir rebutjar 
la proposta de conveni de la direcció 
de TMB i mostrar el suport als sindi¬ 
calistes expedientats. Concretament, 
els sancionats amb quatre mesos sen¬ 
se sou ni feina són el president del 
Comitè d’Empresa i negociador del 
conveni, Saturnino Mercader, i el de¬ 
legat i portaveu, Josep Garganté. 

Parèntesi 


LLIBRE 

Històries 
del paradís 


MUSICA 



Manual de 
gènere catastròfic 



XAVI SARRIÀ 
EDITORIAL BROMERA 

Més conegut per ser el 
cantant del grup Obrint 
Pas, Xavi Sarrià ens sor¬ 
prèn, aquesta vegada, 
amb un llibre de relats 
curts. L’autor fa un 
viatge arreu del món a 
través d’històries basa¬ 
des en fets reals, com 
ara la matança d’estu¬ 
diants a Finlàndia o la 
situació de dos joves 
africans que intenten 
arribar a l’Estat espa¬ 
nyol en barca. 

Amb capítols titulats 
amb una sola paraula, 
directa i concisa («Es¬ 
perança», «Por»...), 
Sarrià intenta aglutinar 


situacions i contextos 
mundials que haurien 
de fer obrir els ulls a un 
públic no gaire familia¬ 
ritzat amb alguns con¬ 
flictes existents en el 
món globalitzat en què 
vivim. El llibre és un 
cant a allò que no es 
veu ni a la televisió ni 
als diaris: les històries 
de la gent més desfavo¬ 
rida i més oblidada per 
part de la societat. Tot 
plegat amb un llen¬ 
guatge amè i assequi¬ 
ble per a tot tipus de 
públic, fet que assegu¬ 
ra la seva lectura més 
enllà d’un públic estric¬ 
tament jove. 

Irene Jaume 


RAYDIBAUM 
RGB SUPORTS 

Molts han estat els 
grups que cantaven en 
anglès en els seus pri¬ 
mers discos i que ara 
s’han passat al català: 
Nisei, La Brigada i Ma- 
zoni, per nombar-ne al¬ 
guns. Aquestes forma¬ 
cions han obtingut una 
bona acollida tant en¬ 
tre el públic com entre 
la premsa. 

El grup que ens ocu¬ 
pa també ha fet el pas. 
Raydibaum, la forma¬ 


ció on milita el guitar¬ 
rista santsenc Pep Rius, 
després de dues refe¬ 
rències en anglès, aca¬ 
ba de publicar Manual 
de gènere catastròfic 
íntegrament en català. 
Sense apartar-se del 
seu estil musical, 
aquesta banda factura 
un pop intens, amb gui¬ 
tarres molt emotives i 
distorsió creativa, amb 
temps lents i veu càlida 
que atrapen des del 
primer moment. Enca¬ 
ra que molts temes 


s’assemblin entre ells, 
l’audició del disc crea, 
alhora, una certa adic- 
ció. Cal destacar l’acu¬ 
rat disseny, molt bonic, 
del compacte, que et 
diu, sens dubte, que 
encara val la pena 
comprar discos. Un 
dels temes que cal des¬ 
tacar és la cançó «El 
pop a mort»: si és així, 
mentre existeixi Raydi¬ 
baum quedarà, de mo¬ 
ment, en una cançó. 

Pau Canela Barrull 


CLINT EASTWOOD 

Quan comença el film 
apareix un cartell a la 
pantalla que diu «Ba¬ 
sat en fets reals». 
Aquest fet i el mateix 
inici del film ens po¬ 
den fer pensar que 
ens trobarem amb un 
drama de «Mare busca 
nen desaparegut». 
Però a mesura que 
transcorre la projec¬ 
ció es van incorporant 
nous elements que 
van captant el nostre 
interès. 

La corrupció i la in- 
eficiència de la poli¬ 
cia de Los Angeles a 
finals dels anys vint, i 
la seva manera total¬ 
ment criminal d’ope¬ 


rar, són objecte de 
denúncia per part de 
Clint Eastwood de for¬ 
ma clara i directa. 
L’ambientació és ex¬ 
cel·lent, així com el 
treball de direcció. 
S’agraeix molt veure 
actualment un film en 
el qual el càmera està 
al servei de la història 
narrada de forma 
clàssica en el millor 
sentit de la paraula. 
Angelina Jolie fa un 
bon treball com a ac¬ 
triu, però el seu físic 
no és gaire creïble 
com el d’una mare 
soltera dels anys de la 
gran depressió. 

Lancelot 


HISTÒRI 
l,KL P A R AD í S 




BURXANT ELS BYTES 


Aplicacions en el núvol cibernètic 


Com ja us he explicat 
algunes vegades, hi ha 
un munt d’aplicacions a 
les quals podem accedir 
per Internet: el correu 
electrònic, Youtube per 
als nostres vídeos, i fins 
i tot un document de 
Word a través de Goo- 
gle Docs, per exemple. 
Aquestes aplicacions 
tenen alguns avantat- 

L 


ges, com ara poder ac¬ 
cedir a les teves dades i 
documents amb una 
simple connexió a In¬ 
ternet, sense haver 
d’instal·lar res al teu 
ordinador, sense haver 
de comprar cap progra¬ 
ma ni piratejar-lo. 

Fa uns mesos, Ri- 
chard Stallman, crea¬ 
dor del que anomenem 


programari lliure, va 
alertar del perill d’a¬ 
questes aplicacions en 
el «núvol» (referint-se 
a la Xarxa). Hem de vi¬ 
gilar de no dependre’n 
massa, ja que aquests 
webs pertanyen a em¬ 
preses privades que en 
qualsevol moment po¬ 
den tancar, deixar d’o¬ 
ferir el servei o passar a 


cobrar-lo. Per Stallman, 
és molt més segur se¬ 
guir confiant en aplica¬ 
cions instal·lades en el 
nostre PC, on no depe¬ 
nem de ningú. I per su¬ 
posat, eines que siguin 
lliures (llibertat d’ac¬ 
cés, de modificació, de 
distribució...). D’a¬ 
questa manera, podem 
eliminar una mica la 


Google-dependència de 
moltes internautes. No 
ens oblidem que la ma¬ 
joria d’aquestes aplica¬ 
cions estan en mans 
d’empreses que han 
sortit a la borsa. Als 
més porucs, us recoma¬ 
no una aplicació, Gmail 
Backup (cerqueu-la al 
Google), amb la qual 
podreu descarregar-vos 
una còpia del vostre 
correu e-mail. 

Bernat Costa 



ORqANITZA'T I LLUITA I 



Tens un projecte o una idea de negoci? 

Ara_Coop t'ajuda a fer-la realitat amb forma cooperativa 


Sectors 

serveis a les persones 
autoocupació 
consum ecològic 
solucions pera l'habitatge 


info@aracoop.coop 



ajuts i subvencions 
formació 


www.aracoop.coop 



c. Premià, 15, la planta - Barcelona 


93 318 8162 


Promoció i creocíó 
de cooperatives 


?EÍ, 

(oqmpmfljq) 

Ous frescos i pasteuritzats 


servei diari al comerç 
i a la restauració 


C/Parcerisa, 17-19 

934. 219. 238 

mitjadotzena@gmail.com 


Productes pel cultiu 
d’exterior i interior 

Punt de distribució 
d’esprais montana 

Malabars, incensos i molt més 


horaris 

de dilluns a dissabte 

matins de io: 3 ohai/jh 
tardes de 17 b a 20:3011 


| grow-shop 

hortet 



Carrer Guadiana 30 

hortetdesantS(a)hotmail.com tel. 687 448 422 




















































UN TOMB PEL 
DICCIONARI 


LINXAR 

Linxar és un acte totalment refu- 
sable, horrorós. Es tracta de pren¬ 
dre's la justícia pel propi compte, 
ajusticiant una persona que és 
considerada culpable d'algun 


crim, sense que es pugui defensar. 
El mot ens el va donar, fa una mica 
més de cent anys, un jutge de l'es¬ 
tat de Virgínia, als EUA, de nom 
William Lynch, que considerava la 
llei vigent aleshores contra el ban- 

didatge massa tova i penjava de la 
forca els acusats que detenia sen¬ 
se donar-los temps ni ocasió de 
defensar-se. La seva contundència 
es va fer famosa —malauradament 
va tenir molts imitadors- i des 


d'aleshores anomenem linxament 
a comportaments similars. 



Jordi Esteban 


LA CANÇÓ 

Aquest mes us volem proposar un 
cançó de Kop i així sumar-nos a la 
celebració pel retorn d'aquesta forma¬ 
ció després de la posada en llibertat 
del seu cantant, Juan Ramon Rodrí¬ 
guez, Juanra . Us desitgem el millor en 
aquesta nova etapa! 

T ornarem a 
lluitar junts 

Després de passar comptes, 
us endureu les tornes. 

Formem part d’aquest temps, 
de clandestins moments. 

Els matins han canviat, 
foscor per voluntat. 

Parets comunicant 
somnis de llibertat. 

Els malsons amagats, 
no oloraré a cremat. 

De dalt de tot caldrà 
fer un pas més endanvat! 

We’U back to fight together! 

Perquè cada temps 
té el seu propi temps. 

Per avui guanyarem 
la paraula i els drets. 

I no importa el camí, 
no importa la nit, 
quan els poemes acaben 
i continua el sentit. 

Quan les paraules nostres 
també són les vostres 
i quan els vostres punys 
aixecant les nostres forces! 

We’U back to fight together! 

T’estimo en cada temps 
dels esdeveniments. 

Des d’on els cors batents, 
alcem els punys roents. 

T’estimo més enllà 
de tots aquets comiats. 

T’estimo atrinxerat 
amb la sang bategant. 

I t’estimaré malgrat 
la incertesa del desgast 
d’estimar-te al combat 
sempre roig de dignitat! 

T’estimo en cada temps 

dels esdeveniments 

des d’on els cors 

batents alcem els punys roents... 

KOP 


RACÓ HISTÒRIC 

Per gitanos, Hostafrancs! 


Que els gitanos són un 
col·lectiu fonamental 
per entendre el nos¬ 
tres pobles i barris tal i 
com són ara potser 
pocs ho dubtarien. 
Però tot i això sobta 
constatar que la seva 
història, com en ge¬ 
neral passa amb la 
seva presència, ha es¬ 
tat ignorada o menys- 
tinguda al llarg del 
temps, caient en este¬ 
reotips i alternant pe¬ 
ríodes de persecució i 
de suposada toleràn¬ 
cia. Aquest buit fa difí¬ 
cil entendre com són i 
com han estat real¬ 
ment els nostres barris 
i les nostres viles. 

Originari de l’índia, 
el poble romaní va anar 
recorrent Europa du¬ 
rant tota l’edat mitja¬ 
na, obligat, en part, a 
esdevenir nòmada per 
les persecucions i les 
expulsions, més que no 
pas per la mateixa tra¬ 
dició. A Catalunya es té 


documentada la seva 
presència des del 1425, 
quan amb un salcon- 
duit el rei Alfons IV per¬ 
metia la presència de 
Johan d’Egipte Menor i 
dels seus acompa¬ 
nyants al seus regnes. 
Aquest epítet permet 
descobrir l’origen del 
nom amb el qual ac¬ 
tualment es coneix el 
poble romaní en català 
i en castellà, ja que es 
creia, erròniament, 
que eren originaris d’E- 
gipte. I d’aquest país 
va derivar el nom egip¬ 
ci à i l’actual gitano. 

A partir d’aquest 
moment, van viure di¬ 
versos períodes amb 
persecucions més o 
menys intenses i in¬ 
tents d’expulsió o assi¬ 
milació conti nu ts. Tot i 
això, el poble gitano 
va poder arribar fins 
als temps moderns. 

Als nostres barris, 
per explicar la història 
dels nuclis de pobla¬ 


ció, cal remuntar-se 
als darrers anys del se¬ 
gle XIX, amb la creació 
del mercat d’Hosta- 
francs (1888), de l’es¬ 
corxador de la Vinyeta 
(1891) i de la plaça de 
Les Arenes (1900). Mol¬ 
ta gent d’ètnia gitana 
es va instal·lar als vol¬ 
tants de la plaça del 
Sol (l’actual plaça 
d’Herenni), atrets pel 
treball, amb l’abun¬ 
dant tràfec de cavalle¬ 
ries que aquests edifi¬ 
cis generaven. 

Amb el temps, la 
d’Hostafrancs ha esde¬ 
vingut una de les po¬ 
blacions gitanes més 
nombroses de Catalu¬ 
nya i més fortament 
arrelades al territori. 
La història del barri, 
des de llavors, s’ha 
desenvolupat en pa¬ 
ral·lel a la història dels 
gitanos, que han re¬ 
presentat un alt per¬ 
centatge de la pobla¬ 
ció hostafranquina i 


FOGONS DE TEMPORADA 

La taronja, dolça o agra 


Fruita de gran persona¬ 
litat. Agredolça com la 
vida i, com aquesta, 
més dolça que agra. 
Deu ser a causa d’a¬ 
quest equilibri natural, 
el seu color tan opti¬ 
mista i agradable. Ma¬ 
dura a la tardor però és 
típicament hivernal. La 
taronja agra és provi- 
nent del sud-est asiàtic 
i va ser introduïda pels 
àrabs. La taronja dolça 
com la coneixem avui 
en dia fou cultivada per 
horticultors valenciano- 
catalans a finals del se¬ 
gle XVI. La primera era 
molt usada a la cuina 
catalana en època me¬ 
dieval per obtenir el tí¬ 
pic gust agre de les sal¬ 
ses. Anava de parella 
amb l’aviram, el porc i 


el peix i aquestes van 
ser receptes exporta¬ 
des a altres cuines me¬ 
diterrànies com la ita¬ 
liana, on s’utilitzava 
l’expressió «Cuinar a la 
catalana» quan es cui¬ 
nava amb cítrics. Alho¬ 


ra, la taronja amarga és 
ideal per fer confitures; 
la seva polpa, més 
gruixuda, és comestible 
i també té més quanti¬ 
tat de pectines per es¬ 
pessir millor la gelea. 
De fet, és aquest últim 



que han participat ac¬ 
tivament de les tradi¬ 
cions del barri, com 
van ser les celebra¬ 
cions dels tres tombs a 
inicis del segle XX. 

Al final del segle XIX 
i principis del XX, 
aquesta presència als 
nostres barris es va 
veure fossilitzada en 
una frase feta local, 


actualment poc cone¬ 
guda, que deia (amb 
un to gens política¬ 
ment correcte, tot 
s’ha de dir): «Per pin¬ 
xos, la Bordeta; per gi¬ 
tanos, Hostafrancs, i 
per noies maques, a 
Sants». 

Agus Giralt 



Gitanes a la plaça d’Herenni o plaça del Sol. 


ús el que encara es 
manté viu. 

Dues cuines es ca¬ 
racteritzen per utilitzar 
fruita: la dels Països Ca¬ 
talans i la dels països 
àrabs. Receptes com 
l’ànec amb taronja, 
pròpia de la Catalunya 
Nord, l’amanida de ta¬ 
ronja valenciana i la ta- 
jine de pollastre amb 
llimona, del Marroc, en 
són exemples. 

La recepta: 
ànec amb 
taronja 

INGREDIENTS 

1 ànec petit 

Llorer, julivert i 

farigola 

4 taronges 

200 ml de vi ranci 

30 g de midó 

Oli d’oliva, sal i pebre 


ELABORACIÓ 

Netegeu l’ànec sencer, 
saleu-lo i espolseu-lo 
amb pebre i farigola. 

Farciu-lo amb els 
grills de dues taronges, 
julivert picat i fulles de 
llorer. Rostiu-lo a foc 
fort amb l’oli, i segui¬ 
dament abaixeu el foc i 
deixeu-lo dins l’olla 
una hora i mitja més. 
Ruixeu-lo regularment 
amb el vi i el seu propi 
suc. Un cop estigui fet 
(ho sabreu quan en 
punxar-lo podeu retirar 
el punxó amb facilitat) 
barregeu tot el suc de 
la cocció amb el suc de 
les dues taronges res¬ 
tants i espessiu-lo amb 
el midó. Porcíoneu l’à¬ 
nec i serviu-lo amb la 
salsa. Si les taronges 
són agres us quedarà 
millor! 

Núria May Masnou 


Taverna 

A 


Cooperatives de Treball 
de Catalunya 


som a Sants, 


al servei de les cooperatives 


Interlocució davant les administracions, 
impuls a les cooperatives, intercooperació ... 

Vallespir 23 •08014-BCN 
tel. 934 911 946 

c. Premià, 15, la planta, Barcelona 93 318 81 62 

www.cooperativestreball.coop 

En moviment 


RACÓ DEL CASAL 


Any nou, 
vida nova 


Casal Independentista de Sants 

Comença un nou any, en el qual, 
segons diuen els experts, s’agudit¬ 
zarà la crisi, sobretot en el sector 
immobiliari i financer. Els que no 
som tan experts però que patim 
les conseqüències directes del que 
ells (polítics, banquers, promo¬ 
tors immobiliaris i especuladors 
en general) anomenen crisi sa¬ 
bem, de fa molts anys, que la crisi 
és permanent, que per nosaltres 
de la crisi se’n diu capitalisme. 

Comença un nou any i ens 
diuen que ens hem d’estrényer el 
cinturó, que hem d’aguantar com 
puguem, que hem de «resistir» la 
crisi. Doncs no ens dóna la gana 
«resistir» la crisi perquè al que ens 
resistim és que s’utilitzi aquesta 
per aguditzar les polítiques 
neoliberals i restringir drets als 
treballadors i treballadores. 
Aquesta crisi ha de servir per evi¬ 
denciar que el que està en crisi és 
el mateix sistema, per evidenciar 
que es pot viure d’una altra mane¬ 
ra, amb uns altres valors, on els di¬ 
ners no prevalguin per sobre de 
qualsevol altra cosa. 

Perquè creiem en la generació 
d’alternatives i perquè sempre 
hem anat contracorrent, precisa¬ 
ment ara que l’especulació i el di¬ 
ner fàcil ens han dut a una crisi im¬ 
mobiliària i financera, el Casal 
hem cregut convenient iniciar 
unes obres per remodelar el local. 
Remodelar el local no només per¬ 
què faci més goig i per fer del Ca¬ 
sal un lloc agradable on anar-hi a 
fer el got, sinó també, i sobretot, 
per tenir un espai de treball i de 
formació, un espai on poder dur a 
terme la tasca del Casal més còmo¬ 
dament i de manera més eficient. 

Volem un Casal on tothom se 
senti còmode, des del grup d’ado¬ 
lescents que ve a fer la cervesa fins 
a la dona que vol una estelada per 
al balcó de casa seva, passant pel 
que pregunta si ja ha començat 
l’assemblea o la que necessita tin¬ 
ta per fer una pancarta. 


Dona i presó, 21 anys de camí 



Dona i presó no només dóna suport a les preses dins de la presó, sinó que en fan un seguiment un cop n’han sortit. INTERNET 


Dona i presó és una ONG 
centrada a donar a conèixer el 
món de la presó, crear projec¬ 
tes alternatius i donar suport i 
assessorament jurídic a les 
dones preses. El 2007 va 
celebrar el 20è aniversari. 

Redacció 

Barcelona 


Durant la campanya pel dret a l’avor¬ 
tament lliure i gratuït, amb el mani¬ 
fest «Jo també he avortat», unes grup 
de dones de la Coordinadora Femi¬ 
nista van ser empresonades i van te¬ 
nir l’oportunitat de conèixer en la 
pròpia pell què era i com funcionava 
una presó per dins. Aquest descobri¬ 
ment, l’any 1987, va ser l’impuls per 
començar una nova lluita: treballar 
per la dignitat de la dona empresona¬ 
da. Van instal·lar la seu a Ca la Dona, 


ja que moltes de les fundadores de 
l’ONG també van participar en el 
moviment de reivindicació d’un espai 
per a les dones que està als inicis de 
Ca la Dona. 

Durant els primers moments hi va 
haver molta eufòria, molta gent, però 
a poc a poc la duresa de les tasques, 
la dificultat de compaginar-les amb 
les altres feines, etc. van donar pas a 
un moment que semblava de crisi, 
fins que el grup va renéixer amb, una 
vegada més, força ganes i moltes do¬ 
nes. El 1997, quan anaven in crescen¬ 
do amb motiu del 10è aniversari, van 
editar un vídeo i van fer unes sama¬ 
rretes. A més, van publicar un llibre, 
Presó i dona , on es recull la situació 
de les dones empresonades. 

Un altre moment important va ser 
el març del 1995, quan Dona i Presó 
va guanyar el premi Maria Aurèlia 
Capmany amb el projecte «Porta 
oberta», una eina polivalent al servei 
de les dones expreses que en aquell 


moment formaven part d’un 
col·lectiu de firaires, una experiència 
que els ajudava a obrir un camí ple 
d’il·lusió i d’esperança i per fer-se un 
lloc a la vida. 

El setembre del 2007 van rebre 
una menció honorífica de Serveis 
Penitenciaris de la Generalitat de 
Catalunya pels treballs que duen a 
terme amb les dones dins i fora de les 
presons. 

A més, aquest curs 2008-2009, 
participaran en la inaguració de 
l’exposició «Preses de Franco», que 
tindrà lloc el proper 8 de gener al 
Centre de Cultura de Dones Fran¬ 
cesca Bonnemaison. 

TREBALL PENITENCIARI 

El treball del grup s’organitza bàsica¬ 
ment en tres àrees: l’equip permanent 
que va a les presons, la difusió del te¬ 
ma, i el treball posterior, el de la sorti¬ 
da de la presó. També intenten mante¬ 
nir el contacte amb tota mena d’enti¬ 


tats que d’una manera o altra treba¬ 
llen en aquest camp. 

Pel que fa a l’equip que va a les 
presons, depèn del criteri dels 
directors. A aquests no els interessa 
deixar entrar grups com Dona i Presó, 
i actualment s’ha cobert la quota que 
ells posen. Per aquesta raó, les moltes 
col·laboradores i estudiants que van 
contactant l’ONG han d’entrar a les 
presons directament com a 
voluntàries. 

Dona i Presó denuncia, amb la seva 
tasca, la situació d’un dels col·lectius 
més desemparats, el de les dones ex¬ 
preses. Un col·lectiu ignorat per la so¬ 
cietat i per unes institucions que no es 
volen parar a estudiar-lo en profundi¬ 
tat, que no tenen interès a crear ca¬ 
mins de sortida adaptats als condicio- 
nants reals d’unes vides sovint desfe¬ 
tes i sense il·lusió de cap mena. 


Més informació: 
www.pangea.org/donaipreso 


EL TEU DENTISTA 
DEL BARRI 

Dr. Marçal 
Solanas i 
Esquerra 

ODONTÒLEG Col. num. 2325 



Carrer d’Olzinelles, 96, lr. 
08014 BARCELONA 

TeL 93.332.04.19 



mail: msolana$dentist@mfomed.es 


El dia de Reis la sort et pot somriure... 




Mercat de Sants, 
parades 301 a 306 i 340 a 341 

Telf: 93-339-55-57 
SANTS 



C/ Vallespir 28 www.borinots.cat 





















































Gener de 2009 "la Burxa*» 09 


Cantar 
és natural 



Portada del manual d’inicació a la glosa editat per Cor de Carxofa. COR DE CARXOFA 


Totes les cultures canten. A 
Catalunya es canta més o 
menys com a tot arreu. 

Cantar versos lliures també és 
patrimoni de tots els pobles, 
tal com fer cançons noves o 
transmetre'n d'antigues. 

Cor de Carxofa 

Palma 


Glosar —el glosat— és el terme em¬ 
prat per denominar el cant de versos 
improvisats en el moment mateix 
d’interpretar-los. El glosat o la cançó 
amb text improvisat no és un fet aïllat 
del nostre país, ja que moltes cultures 
del món comparteixen aquesta pràcti¬ 
ca. En alguns indrets gaudeix d’un alt 
reconeixement de tota la societat i els 
seus actors hi tenen un lloc destacat. 

Les arrels de la glosa al nostre país 
no són gaire diferents de les d’altres 
indrets. És d’origen rural i un mitjà de 
transmissió oral. Les feines del camp 
estan molt relacionades amb la cançó, 
i aquesta s’utilitza tant per escurçar i 
fer més suportables les dures jornades 
de treball, com per ridiculitzar i criti¬ 
car els patrons o terratinents. Potser 
és per aquest motiu que la glosa es ca¬ 
racteritza per la ironia i la sàtira, barre¬ 
jades amb l’objectiu de ser un diverti¬ 
ment. Per exemple, a les Illes Balears 
la glosa servia com a noticiari popular: 


Cor de Carxofa és una associa¬ 
ció de foment del glosat sense 
ànim de lucre que té com a 
objectiu la recuperació, la pro¬ 
moció i la difusió del glosat en 
català. El glosat és un gènere 
poètic i musical que consisteix a 
improvisar versos sobre una 


quan una persona tornava de passar 
una temporada fora, volia conèixer els 
esdeveniments i les anècdotes que ha¬ 
vien passat en la seva absència. 

Malgrat l’origen popular, la glosa 
ha estat històricament cantada per 
una minoria de persones, les quals 
eren llogades per «recitar» en festivi¬ 
tats locals i familiars (com ara les ma¬ 
tances dels porcs, els casaments i fins 
i tot els funerals). Sempre hi havia qui 
no volia mossegar la mà de qui li do¬ 
nava menjar i adulava qui li pagava. 

DIFERENTS TONADES 

Avui en dia, als Països Catalans hi ha 
comptabilitzades més de 150 tonades 
diferents que han tingut relació amb 
la glosa o el fet de la improvisació. Ac¬ 
tualment estan recollides dins del 
glossari Inventari dels vehicles musi¬ 
cals per a la improvisació poètica en 
la llengua catalana, recollit per Fran¬ 
cesc Tomàs Aymerich. 

Les diferències entre les tonades 
són molt àmplies: la melodia mateixa, 
la quantitat de les frases formants dels 
versos, la forma en què cada frase es 
rima dins d’un vers, els instruments 
que formen l’acompanyament —si 
n’hi ha—, el grau de participació a la 
tornada dels oients del glosat, etc. 

D’entre les més popularitzades, un 
petit recull força representatiu seria: 
la glosa mallorquina, la cançó de sim- 
bomba, la glosa menorquina, el garro¬ 
tin, la nyacra, la cançó de pandero, la 


determinada melodia. Al llarg 
de dos anys de vida ha aglutinat 
un conjunt de persones que tre¬ 
ballaven, de manera gairebé 
aïllada, per la divulgació i la 
popularització de la tradició de 
glosar. Sent conscients del que 
pot comportar la recuperació 


jota, les corrandes, les albades i el cant 
de valencianes. 

De totes aquestes se n’han editat 
diferents reculls i manuals. Manual 
d'iniciació a la glosa és un dels dar¬ 
rers treballs realitzat per l’associació 
Cor de Carxofa, que recull les princi¬ 
pals tonades per iniciar-se en aquesta 


d’una tradició, Cor de Carxofa 
ha intentat popularitzar-la 
fomentant la participació i revi¬ 
fant-la, evitant caure en la pre¬ 
servació d’una peça folklòrica i 
de museu que cal mantenir en 
el record. És per això que l’ob¬ 
jectiu de la divulgació passa 


tradició, acompanyat d’un CD d’àudio 
de referència per a les tonades i una 
breu explicació d’algunes d’aquestes, 
a més d’exercicis per iniciar-se en la 
improvisació. 

Més informació: 
http://www.cordecarxofa.org 


necessàriament per viure i 
transmetre activament tots els 
sentiments i les expressions que 
la glosa produeix, ja que no 
deixa de ser un punt de trobada 
on una col·lectivitat es reuneix 
per celebrar un esdeveniment i 
passar una bona estona. 


LA BORDETA 
MON AMOUR 


Sobre la Llei 
de barris 


Comissió de Veïns de la Bordeta 

Fa dos mesos us vam avançar algu¬ 
nes idees sobre el que pensàvem 
de la Llei de barris a la Bordeta, un 
pla que representarà invertir 14 mi¬ 
lions d’euros addicionals al nostre 
barri, pel fet de ser considerat un 
barri degradat. 

Que les millores urbanístiques 
planejades (ara per ara: Olzinelles, 
Rossend Arús, plaça Ibèria, Almeria 
i part de Constitució) siguin les 
més necessàries és discutible, però 
no en parlarem. La nostra tasca 
serà promoure un procés 
assembleari als carrers afectats per 
tal que els veïns prenguin part en 
les decisions sobre com ha de ser el 
seu carrer. 

Altres projectes pretenen donar 
una empenta a activitats artístiques 
al barri. En aquest capítol mirarem 
que hi participin les dues comis¬ 
sions de Festa Major que hi ha i al¬ 
tres col·lectius com ara la ràdio, 
corals, etc. Perquè millor serà que 
l’empenta esdevingui un reforç a 
les activitats de grups de veïns que 
una simple oficina de contractació 
temporal. 

Però hi ha un tercer grup de 
projectes més, diríem, teòrics, que 
pretenen donar «més vida» a la 
Bordeta i evitar conflictivitats. Tots 
sabeu que el nostre és un barri 
frontera, on ens barregem gent de 
tota la vida amb altres que hem 
arribat fa poc. I també sabem que 
la vida als barris la construïm la 
gent que hi vivim, no els fun¬ 
cionaris o els tècnics que els 
polítics ens envien. 

És per això que ens caldrà enfo¬ 
car molt bé aquests plans «socials» 
de la Llei de barris i, en tot cas, 
apuntar-los als conflictes reals que 
tenim per defensar-nos, bordetencs 
històrics i bordetenques immi¬ 
grants, de les agressions del capita¬ 
lisme salvatge que patim, ja siguin 
per la via dels acomiadaments, de 
l’atur, de les hipoteques inabasta¬ 
bles o de l’assetjament immobiliari. 


Qui són? 


'Wn^M V*. 



- DISTRIBUCIÓ PRODUCTES ECOLÒGICS 
I DE COMERÇ JUST 

- COOPERATIVA AUTOGESTIONÀRIA 

- ECONOMIA SOCIAL ALTERNATIVA 


d Avila, 71-75 àtic 
08005 Barcelona 

Tel: 93.485.5596 Fax: 93.485.5609 
monverd@retemail es 



Violant d’Hongria 71 ler pis. Sants, BCN. 


©Col·lectius: ATECAT, Contra-infos, Biogràfic, 
Polèmica, Anteneu Llibertari de Poble Sec, Artesano, 
Cooperativa de consum crític. 

©Tallers de ball flamenc i informàtica 

©La coordinadora es reuneix els dimarts a les 20h. 
Vine a participar i fer propostes. 

Cu Itu ra 


Sants fa 
cagar el Tió 



L’acte va entusiasmar els més petits. PERE BOSI 


Per segon any consecutiu, el 
Casal Independentista de 
Sants va organitzar l'activitat 
«A Sants caguem el Tió». 

Agus Giralt 

Sants 


Aquesta jornada festiva i de recupera¬ 
ció de la cultura popular catalana pre¬ 
tén reivindicar, donar a conèixer i re¬ 
cuperar la tradició de fer cagar el Tió. 

La festa va tenir lloc el dissabte 20 
de desembre al matí, al parc de l’Es¬ 
panya Industrial, i va aconseguir aple¬ 


gar un bon grup de gent. Es calcula 
que els infants que hi van participar 
van ser 180, una xifra molt engresca¬ 
dora per ser el segon any que es du a 
terme aquesta activitat. La festa va ser 
amenitzada amb l’animador infantil 
Oriol Canals i va arribar al seu punt 
culminant al final de tot, moment en 
què entre tots els assistents es va picar 
massivament el Tió, tot cantant les 
cançons tradicionals. 

Aquest costum, basat en el culte a 
l’arbre i molt probablement d’origen 
centreeuropeu, ha perviscut a Catalu¬ 
nya des d’èpoques ancestrals com la 
reminiscència d’un ritus amb el qual 


es volia reconèixer la importància dels 
arbres. Eren matèria primera per fer 
cases, mobles i eines i, a la vegada, ofe¬ 
rien els seus fruits. A casa nostra es va 
adaptar com la soca d’arbre guarnida i 
tapada amb la manta que coneixem. 

Enfront d’una cultura globalitzada 
per la publicitat i els mitjans de comu¬ 


nicació que ha fet del Pare Noel el per¬ 
sonatge referent i gairebé únic a les 
festes de Nadal, des del Casal es vol fer 
feina per recuperar les tradicions prò¬ 
pies. A la vegada també es vol aprofitar 
per «fer barri» i treballar conjuntament 
amb les entitats infantils i juvenils. 


Cinquena 

Fira 

d’Artesans 

Agus Giralt 

Sants 


Per cinquè any consecutiu el barri ha 
pogut gaudir de la Fira d’Artesans de 
Sants. Enguany, com en la darrera edi¬ 
ció, ha tingut lloc en dates prèvies al 
Nadal, al carrer Joan Güell. La fira, que 
ha compartit espai amb les parades 
d’arbres i articles nadalencs, ha gaudit 
d’una gran presència de gent. 

Els organitzadors han valorat aques¬ 
ta edició molt positivament, ja que ha 
crescut el nombre de parades i de pú¬ 
blic assistent. També destaquen una 
iniciativa que ha estat molt ben acolli¬ 
da: els compradors rebien números 
per al sorteig de dues paneres fetes 
amb productes dels i les artesanes. 

Per una Pau 
Sense Treva 


Premi al Caganer de l’Any 



Lliurament dels premis al Centre Social de Sants. JORDI SOLER 


A. G. 

Sants 


Jordi Soler 

La Bordeta 


El 22 de desembre al Centre Social 
de Sants es van atorgar, un any més, 
els trofeus al Caganer de l’Any per la 
trajectòria més abjecta respecte del 
nostre país. 

Unes 50 persones van votar (sota 
l’atenta organització de la Coordina¬ 
dora per la Llengua Catalana) entre 
la dotzena de candidats, des de go¬ 
vernants com Zapatero i Montilla a 
escriptors com Vargas Llosa. El se¬ 
gon premi va anar a parar a mans 
d’Air Berlin per la seva repulsa a la 
nostra llengua, i el primer premi 
se’l va endur Manuel Fraga, per allò 
de penjar els nacionalistes. L’orga¬ 
nització li farà arribar un caganer. 


Des de fa 22 anys entitats molt diverses 
dels nostres barris organitzen de forma 
voluntària unes jornades d’activitats i 
entreteniments per als més petits amb 
la intenció de promoure la comunica¬ 
ció intergeneracional, la solidaritat, l’a¬ 
mistat i la pau. 

D’una banda, a les Cotxeres s’hi han 
desenvolupat els tallers: de ràdio, de 
diables, de manualitats, de maquillat¬ 
ge, a més de pel·lícules, jocs de taula i 
videojocs. 

D’altra banda, s’han dut a terme di¬ 
versos actes al Casinet d’Hostafrancs, 
entre els quals, alguns espectacles de 
teatre infantils i contacontes com «Am¬ 
bulants», «Solista» i «Contes del cel». 
Fins a l·ll de gener, es podrà veure 
una exposició organitzada pel grup ju¬ 
venil del Col·lectiu d’Artistes de Sants. 

Paral·lelament, el festival ha organit¬ 
zat una recollida solidària de joguines. 


El mostrador 


L ’ 1 de gener del 2009 ha entrat 
en funcionament el nou Re¬ 
glament europeu per l’agri¬ 
cultura ecològica que subs¬ 
titueix l’antic, el qual va esta¬ 
blir legalment les bases i les normes de 
l’agricultura ecològica a Europa. 

El nou reglament aprofundeix en els 
valors mercantils i industrials i rebaixa 
les estrictes normes dels inicis de l’agri¬ 
cultura ecològica per facilitar a la gran 
indústria agroalimentària el control to¬ 
tal del creixent mercat ecològic actual. 
Aquests són els punts més negatius: 

a) Nova categoria en l’etiquetatge 
dels productes elaborats amb més d’un 
ingredient per identificar un producte 
bàsicament convencional però que 
conté algun ingredient ecològic, 
b) Control i seguiment de la pro- 


No a 

l'agricultura 

ecològica 

sense 

principis 

Cooperativa Germinal 


ducció ecològica amb el sistema 
HACCP (anàlisi dels punts crítics) i no 
amb les normes tècniques establertes 
per cada organisme de control. 

c) Eliminació de totes les normati¬ 
ves regionals o nacionals que entrin en 
contradicció o que superin els estàn¬ 
dards recollits en el nou reglament. 

d) Aprovació de la introducció d’in- 
sums procedents de la química de sín¬ 
tesi en els casos que es consideri neces¬ 
sari o justificat. 

e) Autorització de l’ús d’ingredients 
convencionals sota la justificació d’ab¬ 
sència del seu component ecològic. 

f) Acceptació d’un nivell de conta¬ 
minació transgènica del 0,9% en pro¬ 
ducció ecològica. 

Aquest reglament constitueix un 
atac directe al desenvolupament del 



consum realment ecològic. Diverses as¬ 
sociacions de pagesos i consumidors 
de Catalunya hem començat a treballar 
per crear un nou segell participatiu de 
base associativa i solidària per una agri¬ 
cultura ecològica transformadora que 
reculli tots els aspectes socials, econò¬ 
mics, ambientals i agronomies. 


En aquesta línia, exigim al Consell 
Català per la Producció Agrària Ecològi¬ 
ca un pronunciament clar i públic en 
contra d’aquest nou reglament i en de¬ 
fensa del valors essencials de l’agricul¬ 
tura ecològica i la seva aplicació estric¬ 
ta com a organisme certificador. 

Diferents col·lectius antitransgènics 
de Catalunya ens hem deci¬ 
dit a intensificar la sensibi¬ 


lització per tal d’avançar 
cap a una Catalunya lliure 
de transgènics. 


Més informació: 
http://repera.word- 
press.com/ 

Arreu 


QUÈ ESTA PASSANT ALS PAÏSOS CATALANS? 

En aquest apartat volem apropar-nos a la realitat del nostre 
país, des de Salses a Guardarmar i des de Fraga a Maó. Des de 
la burxa volem contribuir a la coneixença del nostre passat 


immediat, de les problemàtiques actuals, tant socials com 
ecològiques i econòmiques, i dels moviments populars que 
ens fan avançar. 



Vista del port d’Andratx, una de les poblacions on s’hi ha destapat un cas de corrupció. INTERNET 


Una illa esquitxada 
per la corrupció 


Santiago Rusinol va definir 
Mallorca com «l'illa de la 
calma» l'any 1913 però, pas¬ 
sat gairebé un segle, podem 
afirmar que, de calma, n'hi ha 
ben poca, a l'illa. 

Irene Jaume Gambin 

Palma 


Si bé Mallorca sempre ha estat notí¬ 
cia pel seu atractiu turístic des dels 
anys seixanta, en els darrers anys ha 
pres protagonisme un concepte al 
qual la ciutadania no estava avesada: 
la corrupció política. Atès que Ma¬ 
llorca ha mantingut un sistema caci- 
quil a causa del pas accelerat i sobtat 
de l’agricultura al sector de serveis, 
els casos de corrupció mai no havien 
sortit a la llum com en els darrers 
anys. Així doncs, la ciutadania s’ha 
hagut d’acostumar a paraules com 
prevaricació, suborn, estafa, blan¬ 


queig de doblers, tràfic d’influències 
i un llarg etcètera que ha omplert pà¬ 
gines de diaris i notícies a la televisió. 

QUI SÓN? 

Després del boom de casos de cor¬ 
rupció, cal fer un repàs i veure qui hi 
ha implicat. La gran majoria de per¬ 
sones imputades pertanyen al Partit 
Popular (PP), però també n’hi ha del 
Partit Socialista de les Illes Balears 
(PSIB) i d’Unió Mallorquina (UM). Si 
fem el recompte, cinc diputats del 
Parlament balear estan immersos en 
processos judicials. Això és un 
8,5%del total del Parlament però, per 
fer-ho més gràfic, és com si, aproxi¬ 
madament, 80.000 persones de les 
Illes (amb una població d’un milió) 
estiguessin pendents de judici. 

El cas més sonat ha estat el de Son 
Oms (vegeu el requadre), on Barto¬ 
meu Vicens es va veure obligat a dei¬ 
xar el seu càrrec de portaveu d’UM, 
però no el seu escó, fet que hauria 
deixat el Govern actual -format per 


PSIB, BLOC i UM- en minoria davant 
el PP i hauria fet que Vicens pogués 
entrar a la presó imminentment (ja 
que no gaudiria de la impunitat par¬ 
lamentària). 

JAUME MATAS I EL PALAUET 

Jaume Matas, expresident del Go¬ 
vern balear, també està en el punt de 
mira de la Fiscalia Anticorrupció. El 
motiu és la compra i posterior reha¬ 
bilitació, quan encara era president 
del Govern, d’un antic palauet datat 
al segle XVI i ubicat al centre de Pal¬ 
ma. Matas va pagar 950.000 euros, 
quan aquest palau en el mercat nor¬ 
mal costaria quatre milions. Anticor¬ 
rupció investiga ara com Matas, amb 
un sou que no arribava als 6.000 eu¬ 
ros mensuals, va poder comprar-lo i 
rehabilitar-lo. 

L’expresident no vol fer cap tipus 
de declaració, ni des de Mallorca ni 
des dels EUA, on viu ara després de la 
derrota electoral i de tots els casos de 
corrupció que han afectat el seu partit. 



El 2007, la Fiscalia Anticorrupció 
va començar a investigar el cas 
de la venda de terrenys del polí¬ 
gon de Son Oms arran d’una de¬ 
núncia de l’empresari Àngel 
Ochando. A la trama sembla que 
hi ha implicats Bartomeu Vicens i 
Maximilià Morales (d’UM). Aques¬ 
ta va consistir en el cobrament 
d’una comissió milionària per la 
requalificació de terrenys rústics 
en sòl industrial. El pagament de 
la comissió es va fer a través 
d’una empresa fantasma anome¬ 
nada Metalumba SL. 



Cas Cavallistes 


Aquest cas va implicar 14 càrrecs 
municipals del PP, però el princi¬ 
pal acusat va ser Sebastià Vidal, 
exbatle de Ses Salines. Vidal va 
iniciar una trama per legalitzar 
la seva casa, construïda en sòl 
rústic, a través d’una declaració 
d’interès social del Consell Insu¬ 
lar com a seu de cavallistes. Per 
això, alguns baties propers van 
certificar l’activitat d’aquesta 
seu. Fiscalia va demanar 126 
anys de presó per a tots els im¬ 
putats, però fa escassament un 
mes tots han quedat absolts. 



El velòdrom Palma Arena, impul¬ 
sat pel govern Matas, ja comen¬ 
ça a ser investigat. L’obra, que 
estava pressupostada en 46,4 mi¬ 
lions, va acabar costant-ne més 
de 100. L’arquitecte de l’obra va 
declarar al jutge que el Govern 
volia inflar el pressupost i que 
les obres, en realitat, no valen 
més de 30 milions. El novembre, 
una comissió jurídica va analitzar 
les instal·lacions del velòdrom 
per tal de veure l’estat de les 
obres i tenir més dades amb vis¬ 
ta a un futur judici. 


Multes 

merescudes... 




L’SGAE ha estat 
multada per tenir 
detectius que es 
dedicaven a es¬ 
piar a les bodes i 
denunciar les sa¬ 
les que punxaven 
música i no paga¬ 
ven el cànon. 


... i multes que 
no s'entenen 


Crida l’atenció 
que nombroses ci¬ 
clistes s’hagin 
queixat de multes 
imposades per la 
Guàrdia Urbana. 
La raó: haver pas¬ 
sat un semàfor en 
vermell. 



SOLIDARITAT 


16 anys sense 
Pedro Àlvarez 

Cada mes de gener, aquesta co¬ 
lumna de la burxa es converteix 
en un petit homenatge a Pedro 
Àlvarez i al seu pare i la seva ma¬ 
re, lluitadors incansables contra 
la impunitat i l’oblit. 

Pedro Àlvarez era un jove de 
l’Hospitalet de Llobregat que va 
ser assassinat el 15 de desembre 
del 1992, després d’una discus¬ 
sió amb un conductor que va es¬ 
tar a punt d’atropellar la seva 
companya. Les sospites de segui¬ 
da van recaure sobre un policia 
nacional, que va ser detingut. En 
coincidia la descripció, les pro¬ 
ves balístiques i el fet de que l’a¬ 
gent era habitual de la zona on 
van passar els fets. Fins i tot va 
ser identificat per l’única testi¬ 
moni. Malgrat tot, finalment el 
policia va ser alliberat i es va tan¬ 
car el cas per falta de proves. 

16 anys després, encara es de¬ 
mana que es reobri el cas. El dia 
del seu assassinat es va convocar 
una manifestació per exigir justí¬ 
cia i recordar que tothom po¬ 
dem ser víctimes dels abusos de 
poder. 


CENTRE DE TERÀPIES 

ALTERNATIVES 


TAROT, VIDÈNCIA, SANTERIA, 
MÀGIA WICA 

806484578 

TAMBÉ CONSULTA PERSONALITZADA 
DEMANAR HORA AL 
934213188 
20 € CONSULTA 

Eulàlia Camps Harder 
Bartomeu Pi, 19, baixos 
08014. Barcelona 


vols el calendari 

de lB?L. VTT^ 


contacta amb: 
Karles - bauman - 
656 875 400 

karlesantsfagmail.com 


associació cultural El Raval 


llibres 

contrainformacio revistes 


samarretes 

pedaços... 


horari: 

matins, de dimarts a 
divendres de 10.30 a14h 
tardes, de dilluns a 
dissabte de 17 a 21 h 


c/de la Cera 1 bis 08001 Barcelona 
Tel: 93 329 06 43 Fax:93 329 08 58 
ellokal@pangea.org 



C. Finlàndia , 45 - Tel 93 422 95 98 
(Plaça Sants) 08014 Barcelona 






1 




obrim cada 
^ tarda a 2/4 de 7 

i ens trobaràs fins les 
11 del vespre a les 12 
els caps de setmana. 

cl Premià 31 

GRACIELA CAROLINA 
IBARRA, 'SUSI': 

«Alguns equips 
ens han tractat 
molt malament 
al camp perquè 
la majoria de 
jugadores som 
llatines» 

És capitana de l'equip femení 
de la UE de Sants. L'històric 
club sanstenc, nascut el 1922, 
va engegar fa tres anys l'equip 
femení de futbol. I sembla 
que va camí de l'ascens. 

Aquesta temporada gairebé 
s'ha renovat per complet, i ja 
va tercer en la classificació. 

Després del darrer partit de 
2008, en què va acabar fent 
13 gols al CF Badalona B, la 
burxa va conversar-hi. 

Jordina Sànchez Amat 

Camp de la Magòria 


Quina és la teva trajectòria 
futbolística? 

Al Paraguai ja jugava al futbol. Hi jugo 
des de petitona, des dels 7 anys, però 
vaig començar amb el futbol-11 als 15. 

Fa gairebé dos anys que sóc a Bar¬ 
celona. Aquí vaig començar a jugar al 
Polvorí, també a futbol-11. Després 
vaig sortir d’allà i vaig venir al Sants, 
on estic molt contenta. Quasi la majo¬ 
ria som llatines, i ens entenem molt 
bé. De fet, tan sols una jugadora és 
d’aquí. 


Ser de països diferents repercu¬ 
teix en el joc? Noteu que teniu 
maneres diferents de jugar? 

Ho estem fent molt bé, perquè l’en¬ 
trenament en aquest sentit ajuda 
molt. És una mica complicat, perquè 
en ser de països diferents hi ha noies 
que juguen d’una manera, d’altres 
que ho fan d’una altra, però anem mi¬ 
llorant amb l’entrenament. A poc a 
poc ens anem coneixent. Si aquest 
any no pugem, l’any que ve estarem 
millor. A més, la majoria seguirem al 
Sants, perquè estem molt contentes. 

«Si aquest any no 
pugem de catego¬ 
ria, Tany que ve 
segurament ja 
serà possible» 

Com vas arribar al Sants? 

Jo volia canviar d’equip. Volia conèi¬ 
xer altra gent, un altre ambient, per 
això vaig sortir del Polvorí. Vam ser 
quatre noies, les que vam deixar-lo. 
Teníem un amic de l’Uruguai que va 

Tothom la coneix pel sobrenom de Susi, que ja li ve dels seus pares. JORDINA 


parlar amb el president i amb el Josep 
Lluís, el membre de la directiva que 
s’encarrega de l’equip femení, i ens 
va portar al Sants. 

Ara esteu a la tercera posició. 
Com veieu l’any? 

Molt bé, molt bé. Tenint en compte 
que els partits que han anat pitjor han 
estat els que hem jugat contra les que 
estan primeres a la classifiació, anem 
bé. A més, a part de les quatre que 
veníem del Polvorí i d’una altra noia 
que jugava a la Guineueta, la resta de 
noies vénen de jugar futbol-7. Si 
aquest any no pugem, l’any que ve se¬ 
gurament serà possible, perquè esta¬ 
rem millor. 

Com compagines la teva vida pro¬ 
fessional amb el futbol? 

Treballem molt, i a més els diumen¬ 
ges juguem... No vivim del futbol, en 
absolut. I pel que fa als entrenaments, 
abans eren tres vegades a la setmana, 
però ara ja només en fem dos, dime¬ 
cres i divendres, perquè la majoria de 
les jugadores treballa, i és un ritme 
molt fort. 


«Des de dalt sí 
que hi ha més 
suport que al meu 
país, però no hi 
ha tanta afició» 


Com veieu la rebuda de les perso¬ 
nes? Us sentiu acollides? 

Sí, ens hi sentim molt bé, aquí. A més, 
juguem a les 10, abans dels nois, que 
juguen a les 12, cosa que no era així. 
I es nota. Hi ha més gent que ens dó¬ 
na suport, i això motiva. 

A Catalunya, veieu que hi ha inte¬ 
rès en el futbol femení? Com ho 
veus en comparació del teu país? 
Ho veig millor que allà. Hi ha més su¬ 
port, tot i que al meu país també n’hi 
ha, però no tant com aquí. Hi ha 
molts equips que ens donen allò que 
necessitem per jugar. 


I d’afició? 

D’afició no n’hi ha tanta... Hi ha molt 
suport des de dalt, però no tant de 
l’afició. Part dels dirigents sempre es¬ 
tan pendents de les noies, quan te¬ 
nim lesions, quan hi ha problemes, 
etc. És una situació curiosa, i no sé 
quina explicació pot tenir, però és el 
que he observat. 

Com us porteu amb la resta 
d’equips? 

Hi ha equips que ens han tractat molt 
malament al camp, perquè com t’he 
dit la majoria som llatines, i hi ha 
equips que ens han dit de tot. El se¬ 
gon partit que vam jugar a casa ens 
van tirar pel terra, dient coses que no 
havien de dir. Això els vaig dir a les 
noies, que sentiríem de tot, perquè hi 
ha gent que no sé... Deu ser perquè 
som llatines. Nosaltres demostrem al 
camp que podem, i ja està. 

Al camp s’hi sent de tot, hi ha gent 
que et busca perquè reaccionis, hi ha 
equips que ens diuen de tot. Però hi 
ha coses que no es poden dir. 


Vinyeta 

Xerrada de la campanya de 

penes multa Terres de l'Ebri 

Sopadoi 


[DIMECRES 21 de gener] 

21 .OO [Lloc: Can Vies. Organit 

za: Can Silvània] 

[DIJOUS 22 de gener] 


Cafeta dels Jóvens de les 


[Lloc: Can Vies] 


Divendres Faràndula a 
Sants: concert de Xazzar 


[Lloc: Casinet 
d'Hostafrancs. Organitza: Assemblea de Barri 
de Sants] 


[DIVENDRES 23 de gener] 

18.301 

[Lloc: Can Vies. Organitza: Teatraviesas] 

[DISSABTE 24 de gener] 

1 8.3o||^^^^^^^^M||loc: Can 
Vies. Organitza: Negres Tempestes] 

[DISSABTE 31 de gener] 

18.30 1 [Lloc: Can Vies. Organitza: 

Ràdio de Sants Ona Lliure] 


[DISSABTE 1 o de gener] 


Passi de la pel·lícula CJie, e/ 
argentino 

Xerrada sobre la situació 
actual a Cuba a càrrec d'un 
membre de la Brigada Catalana 
Venceremos 

H] Cafeta amb música cubana, 
entrepans i mojitos 


[Lloc: Can Vies. Organitza: Assemblea de 
Joves de Sants] 



CAN VIES Jocs Florals, 42 [ CENTRE SOCIAL DE SANTS Olzinelles, 30 CASAL INDEPENDENTISTA Premià, 31 | [ ESPAI OBERT Violant d’Hongria, 71 ] [ LA CIUTAT INVISIBLE Riego, 35 ] [ TERRA D’ESCUDELLA Premià, 20 
TETERIA MALEA Riego, 16 PIM PAM FILMS Valladolid, 25 CASTELLERS DE SANTS Vallespir, 28 www.borinots.cat ] [ DIABLES DE SANTS www.diablesdesants.org ATENEU LLIBERTARI Maria Victòria, 10 ] 


















































